62022CO0424_INF
2024 m. gegužės 8 d. Teisingumo Teismo (devintoji kolegija) nutartis
Santander Bank Polska
(Byla C-424/22)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kurį galima aiškiai nustatyti iš jurisprudencijos – Vartotojų apsauga – Direktyva 93/13/EEB – Nesąžiningos sąlygos sutartyse su vartotojais – 6 straipsnio 1 dalis ir 7 straipsnio 1 dalis – Sąlygos pripažinimo nesąžininga pasekmės – Hipoteka užtikrintos paskolos, indeksuotos užsienio valiuta, sutartis su nesąžiningomis sąlygomis dėl vertės indeksavimo ir valiutų keitimo kurso – Šios sutarties negaliojimas – Restitucijos padariniai – Sulaikymo teisė“
Vartotojų apsauga – Nesąžiningos sąlygos sutartyse su vartotojais – Direktyva 93/13 – Sąlygos pripažinimas nesąžininga – Apimtis – Hipoteka užtikrinta paskola – Sutarties panaikinimas – Banko rėmimasis teise sulaikyti – Nacionalinė jurisprudencija, pagal kurią įstaigos mokėtinų sumų grąžinimas siejamas su vartotojo pasiūlymu grąžinti arba užtikrinti visos sumos grąžinimą – Neleistinumas – Jau sumokėtų sumų grąžinimo pagal sutartį buvimas – Poveikio nebuvimas
(Tarybos direktyvos 93/13 6 straipsnio 1 dalis ir 7 straipsnio 1 dalis)
(žr. 34, 37, 38 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalį ir 7 straipsnio 1 dalį
reikia aiškinti taip:
pagal jas draudžiamas nacionalinės teisės aiškinimas teismų praktikoje, pagal kurį, kai banko su vartotoju sudaryta hipoteka užtikrintos paskolos sutartis panaikinama dėl to, kad tam tikros šios sutarties sąlygos buvo nesąžiningos, šio banko rėmimasis sulaikymo teise reiškia, kad šio vartotojo galimybė gauti sumas, kurias šis bankas įpareigotas sumokėti dėl restitucijos padarinių, atsiradusių pripažinus šias sąlygas nesąžiningomis, priklauso nuo šio vartotojo kartu pateikto pasiūlymo grąžinti visą sumą, kurią jis gavo iš to paties banko pagal minėtą sutartį, arba užtikrinti visos tos sumos grąžinimą, neatsižvelgiant į pagal sutartį jau atliktus mokėjimus.